L 97/16 Euroopan yhteisöjen virallinen lehti 19.4.2000 KOMISSION PÄÄTÖS, tehty 18 päivänä huhtikuuta 2000, eräitä ihmisravinnoksi tai eläinten rehuksi tarkoitettuja dioksiinin saastuttamia sioista tai siipikar- jasta peräisin olevia tuotteita koskevien suojatoimenpiteiden kumoamisesta (tiedoksiannettu numerolla K(2000) 1034) (ETA:n kannalta merkityksellinen teksti) (2000/301/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY ('), sellaisena kuin se on viimeksi muutettuna direktiivillä 92/118/ETY (?), ja erityisesti sen 9 artiklan 4 kohdan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425JETY (9), sellaisena kuin se on viimeksi muutettuna direktiivillä 92/118/ETY, ja erityisesti sen 10 artiklan 4 kohdan, sekä katsoo seuraavaa: (1) — Eräitä ihmisravinnoksi tai eläinten rehuksi tarkoitettuja dioksiinin saastuttamia sioista tai siipikarjasta peräisin olevia tuotteita koskevista suojatoimenpiteistä 3 päivänä joulukuuta 1999 tehdyssä komis- sion päätöksessä 1999/788/EY (4), sellaisena kuin se on muutettuna päätöksellä 2000/150/EY (*), säädettyjä rajoituksia ei sovelleta tuotteisiin, jos määritystulokset osoittavat, että ne eivät ole diok- siinin saastuttamia tai jos ne on saatu 20 päivän syyskuuta 1999 jälkeen teurastetuista eläimistä. (2) — Belgian viranomaiset ovat ilmoittaneet komissiolle, että ennen 20 päivää syyskuuta 1999 teuraste- tuista sioista ja siipikarjasta johdettujen tuotteiden varastojen tunnistaminen ja tulkinta on saatu päätökseen. Tuotteet, jotka on tutkimuksessa tunnistettu saastuneiksi, on kielletty ja niitä tuhotaan parhaillaan. (3) — Edellä esitetyn perusteella on aiheellista kumota sian- ja siipikarjanlihaa sekä niistä johdettuja tuotteita koskevat suojatoimenpiteet. Päätös 1999/788/EY olisi näin ollen kumottava. (4) — Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 1999/788/EY. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä huhtikuuta 2000. Komission puolesta David BYRNE Komission jäsen (1) EYVL L 395, 30.12.1989, s. 13. (2)) EYVL L 62, 15.3.1993, s. 49. () EYVL L 224, 18.8.1990, s. 29. (%) EYVL L 310, 4.12.1999, s. 62. () EYVL L 50, 23.2.2000, s. 25.